AIŠKINAMASIS RAŠTAS

Dėl nuomos sutarties nutraukimo

1. **Parengto tarybos sprendimo projekto tikslai ir uždaviniai**

Uždaroji akcinė bendrovė „Licitus“ (toliau –Nuomininkas) 2020 m. birželio 16 d. raštu prašo nuo 2020-07-01 nutraukti 2018 m. gruodžio 14 d. pasirašytą Molėtų rajono savivaldybės ilgalaikio materialiojo turto nuomos sutartį Nr. T5-8 (toliau - Nuomos sutartis), pagal kurią išnuomotos 73,45 kv. m ploto patalpos mokyklos pastate, esančiame Molėtų r. sav., Balninkų sen., Balninkai, Gedimino g. 10. Nuomininkas rašte nurodo, kad nuomojamuose patalpose nevykdo veiklos. Atsižvelgus į tai, kad Nuomininkas už nuomos laikotarpį sumokėjo nuomos mokestį ir mokesčius už komunalines paslaugas, Molėtų rajono savivaldybės administracija (toliau – Administracija) sutinka nutraukti Nuomos sutartį.

Nuomos sutarties 24.2 papunktis reglamentuoja, kad sutartis gali būti nutraukiama šalių susitarimu.

Parengto sprendimo projekto tikslas – nutraukti šalių susitarimu Nuomos sutartį dėl nuomos patalpų, esančių Molėtų r. sav., Balninkų sen., Balninkai, Gedimino g. 10.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimo Nr. B1-16 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 9 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – atlaisvinamos patalpos, kurias Administracija galės naudoti savo veiklai arba skelbti patalpų nuomos konkursą.

Neigiamos pasekmės – nėra.

 **4. Priemonės sprendimui įgyvendinti**

Bus parengtas ir pasirašytas susitarimas dėl nuomos sutarties nutraukimo bei turto perdavimo – priėmimo aktas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija.